Qbel amenex yaɣi ca bezzaf. Ɣuri timkwras bezzaf ṣṣaḥt inu, ugar ixf inu. Zaydex taẓallit kul luqt waxxa tenna-yi ultma “Iceqqa ɣifem tsseknud ixf nnem.”
G iḍ ngen s snat nnex g lbit. Da tsseflid ultma i rradyu. Iƹjeb-as yun lbarnamej xef sidna ƹisa. Waxxa sfeldex i lbarnamej-nna, zaydex taẓallit inu. Yun wass gix lkasiṭa n sidna ƹisa d ntta iga lmuƹjizat bezzaf aha ijjujji midden winna inɣa ca d winna ikucmen. Sellex xef lquwwa nnes nna ɣurs aha amenex iss.
Zi luqt-a idda lmacakil nna illan ɣuri. Ijjujji-yi aha amenex iss dɣi. Ntta ibeddel tudert inu ceyyan iddex la yakka tudert n wabda d lehna d tayri. La ttisinex dɣi is immut zi ljiht inu day ikker s igenna.
kab_Latn kab_Latn kab_Latn